Qarun, d ssɛaya n Ferɛun, ddreɣlent wallen-nsen, armi ten-teffeɣ talsa, akken qqaren deg lemtel ṭṭmeɛ yessexṣar ṭṭbeɛ, armi uɣalen imdanen ur ttmuqulen ara ɣer wallaɣ n umdan neɣ ɣer tussna d uswir yekseb, awi-d kan ad yekseb adrim iseg ara yesɛeddi iman-is ɣas ad yili ulah, imi ttaggan abrid deg yigenwan, ttarran amcic d izem, anect-a akk imi fkan azal i ssɛaya uqbel allaɣ d truggza d yiḥulfan, medden ur teddun ara s ṣṣfa d laɛdel acḥal n yilmeẓyen ur nufi ara axeddim, ɣas ɣran, ɣas ssnen, maca ad d-yas yiwen yif-it deg uswir akked tmussniwin ad d-yessers tafelluct n yidrimen neɣ ad d-iceyyeɛ kan lkaɣeḍ ad d-ffɣent wallen-is, ad yeḍmeɛ dindin ad astefru temsalt, rran kullec yeqqen s adrim, ula d talsa-nsen zenzen-tt s ulac, ttaken tabɣest i win yesɛan, ma d igellil ɣas yessen yefhem ad t-rren deg yidis, anda i d-yenna umaru deg sb 09: Ayen akk iceɣben medden d adrim, tuget deg-sen ala ɣur-sen kan i qqnen, Ala ! Akk medden ala ɣur-sen kan i qqnen, akken yeqqar umedyaz deg wawal-is: